Paul Edvart Støre

Paul Edvart Jonassen Støre (født 23. februar 1838 på Skogn i Nord-Trøndelag, død 20. oktober 1910 i Levanger) var en norsk lærer og politiker (Høyre).

Han var sønn av gårdbruker Jonas Nielsen Støre og Siri Oline Olsdatter. Han giftet seg med Elisabeth Marienborg. Han ble far til direktør Jonas Henry Støre og oldefar til statsminister Jonas Gahr Støre.

Han hadde sitt virke som lærer ved borgerskolen, senere middelskolen, i Levanger. Han var også agent, revisor og samlagsbestyrer.

Støre var medlem av Levanger bystyre, hvor han blant annet var ordfører i årene 1889, 1891, 1895, 1897 og 1900, medlem av skolestyret, medlem av ligningskommisjonen, revisor og forlikskommissær. Han var også desisor, revisor og medlem av forstanderskapet i Levanger og Skogns Sparebank i en årrekke. Støre var Høyres 3. vararepresentant til Stortinget fra de trønderske kjøpstedene Trondhjem og Levanger 1892–1894.

Referanser 

Ordførere i Levanger
Høyre-ordførere i Nord-Trøndelag
Vararepresentanter til Stortinget
Norske pedagoger
Personer fra Levanger kommune
Fødsler i 1838
Dødsfall i 1910